અને શું મજા પડી બોસ? સાચું કહું તો, આમ તો, સોની ટીવી પર આવતા ‘કોમેડી સર્કસ’માં આવાં કેટલાંય એક્ટ જોયા છે. પાંચ – દસ મિનિટની ટાઇટ સ્ક્રિપ્ટ હોય અને બોલિવૂડના કલાકારોથી માંડીને જજ શેખર સુમન, રોહિત શેટ્ટી, અર્ચના પૂરણસિંહ, તેમાં ભાગ લેતા કલાકારો, રાજકારણીઓ એ બધા પર પંચ કસાતા હોય છે અને તેમાં સુદેશ લહેરી, ગોવિંદાના તેના જેવા જ ટેલન્ટેડ, પરંતુ ફિલ્મમાં નહીં ચાલેલા ક્રિષ્ના, વીઆઈપી, સ્વપ્નિલ જોશી, અલી અસગર, ભારતી, પરેશ ગણાત્રા વગેરે કલાકારો તેને બખૂબી નિભાવી જતા હોય છે. અલબત્ત, તેમાં દ્વિઅર્થી સંવાદો બેશૂમાર હોય છે. એટલે કોઈને તે પસંદ ન પડે તેવું બને.